
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός προϋποθέσεων χρησιμοποιήσεως της ένδει¬ 
ξης «Τοπικός οίνος Ριτσώνας ΑυλΙδος» ως περιγραφι¬ 
κού στοιχείου οίνων. 1 

Οργάνωση και λειτουργία της επιτροπής βιολογικών προ¬ 
ϊόντων φυτικής προέλευσης. 2 

Σύσταση μόνιμης Νομοπαρασκευαστικής Επιτροπής στο 

Υπουργείο Δικαιοσύνης . 3 

Κύρωση κανονισμού εσωτερικής υπηρεσίας του Διοικητι¬ 
κού Πρωτοδικείου Αλεξανδρουπόλεως. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 317.163 (1) 


Καθορισμός προϋποθέσεων χρησιμοποιήσεως της ένδειξης 
«Τοπικός οίνος Ριτσώνας ΑυλΙδος» ως περιγραφικού στοι¬ 
χείου οίνων. 

Ο ΥΠΟΥΡΓΟΣ ΓΕΩΡΓΊΑΣ 
Έχοντας υπόψη: 

1. Τις διατάξεις: 

α) Του Ν.Δ/τος 243/1969 «περί βελτιώσεως και προστα¬ 
σίας της αμπελουργικής παραγωγής, όπως τροποποιήθηκε 
με το Ν.427/1976 «περί αντικαταστάσεως, συμπληρώσεως 
και καταργήσεως ενίων διατάξεων του Ν.Δ/τος 243/1969» 
και ιδιαίτερα τις διατάξεις των άρθρων 4 και 5 αυτού. 

β) Του Ν. 992/1979 «περί οργανώσεως των διοικητικών 
υπηρεσιών δια την εφαρμογήν της συνθήκης προσχωρήσεως 
της Ελλάδος εις τας Ευρωπαϊκός Κοινότητας καί ρυθμίσεως 
συναφών θεσμικών και οργανωτικών θεμάτων και ιδιαίτερα το 
άρθρο 22 αυτού καθώς και των Ν.1338/1983 «περί εφαρμο¬ 
γής του Κοινοτικού δικαίου», και Ν.1440/1984. 

γ) Του άρθρου 72 του Κανονισμού (ΕΟΚ) αριθμ. 822/87 
«για την κοινή οργάνωση της αμπελοοινικής αγοράς». 

δ) Του Κανονισμού (ΕΟΚ) αριθμ. 2392/89 «περί των γενι¬ 
κών κανόνων για την περιγραφή και την παρουσίαση οίνων και 
γλευκών σταφυλής». 

ε) Του Κανονισμού (ΕΟΚ) αριθμ. 3201 /90 «περί των λεπτο¬ 
μερειών εφαρμογής για τον χαρακτηρισμό και την παρου¬ 
σίαση οίνων και γλευκών σταφυλής». 

στ) Της κοινής υπουργικής απόφασης αριθμ. 267753/ 
1899/8.3.1988 «γενικοί κανόνες χρήσης του όρου «Τοπικός 
Οίνος» ως περιγραφικού στοιχείου επιτραπέζιων οίνων». 

2. Τη σχετική αίτηση ενδιαφερομένου φορέα για την παρα¬ 


γωγή και διάθεση στην κατανάλωση οίνων με την περιγραφική 
ένδειξη «Τοπικός Οίνος Ριτσώνας». 

3. Τη γνωμοδότηση της ΚΕΠΟ αριθμ. 32/7.9.92 για το 
ανωτέρω αίτημα. 

4. Την ανάγκη να καθορισθούν οι λεπτομέρειες παραγωγής 
των οίνων που δϋναται να περιγράφονται με την ένδειξη «Το¬ 
πικός Οίνος Ριτσώνας». 

5. Την απόφαση Πρωθυπουργού και Υπουργού Γεωργίας 
αρ. Υ1950/10.12.92 «Περί αναθέσεως αρμοδιοτήτων στους 
Υφυπουργούς Γεωργίας, Απόστολο Σταύρου, Ευάγγελο 
Μπασιάκο, Ανδρέα Καραγκούνη», αποφασίζουμε: 

1. Η ένδειξη «Τοπικός Οίνος Ριτσώνας» χρησιμοποιείται για 
την περιγραφή λευκών ξηρών επιτραπέζιων οίνων που παρά- 
γονται από σταφύλια αμπελώνων της αμπελουργικής περιο¬ 
χής Ριτσώνας της Κοινότητας Βαθέος Αυλίδας. 

2. Παράγονται από συνρινοποίηση σταφυλιών ή ανάμειξη 
οίνων της ποικιλίας Σαββατιανό σε ποσοστό μέχρι 90% και το 
υπόλοιπο από ροδίτη ή και λοιπές λευκές ποικιλίες συνιστώ- 
μενες στο νομό (στην περιοχή). 

Τα σταφύλια να προέρχονται απο μη αρδευόμενους αμπε¬ 
λώνες που ευρίσκονται σε εδάφη κατάλληλα για αμπελοκαλ¬ 
λιέργεια και στους οποίους εφαρμόζονται οι συνήθεις στην 
περιοχή καλλιεργητικές τεχνικές και η στρεμματική απόδοσή 
τους δεν υπερβαίνει τα 1.200 κιλά, για όλες τις ποικιλίες που 
συμμετέχουν στην παραγωγή του εν λόγω οίνου. 

3. Ο κτηθείς αλκοολικός τίτλος των οίνων που φέρονται 
στην κατανάλωση δεν πρέπει να είναι μικρότερος από 11% 
νοί-, ο δε δυναμικός αλκοολικός τίτλος των σταφυλιών που 
χρησιμοποιούνται δεν πρέπει να είναι μικρότερος από 10,5% 

νοι~ 

4. Ως προς τη διαδικασία παραγωγής τα περιγραφικά στοι¬ 
χεία στην ετικέττα και τον έλεγχο της παραγωγής, ισχύουν οι 
διατάξεις της κοινής υπουργικής απόφασης αρ. 267753/ 
8.3.88 και ειδικότερα τα άρθρα 10 και 11 αυτής. 

Επί των επιτραπέζιων οίνων για τους οποίους αναγνωρίζε¬ 
ται το δικαίωμα της χρήσης του όρου «Τοπικός Οίνος Ριτσώ¬ 
νας» έχουν παράλληλη εφαρμογή οι γενικές διατάξεις της 
Εθνικής και Κοινοτικής αμπελοοινικής Νομοθεσίας για θέ¬ 
ματα που δεν ρυθμίζονται με την παρούσα απόφασή μας. 

5. Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 10 Φεβρουάριου 1993 

Ο ΥΦΥΠΟΥΡΓΟΣ 

ΑΝΔΡΕΑΣ ΚΑΡΑΓΚΟΥΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 317164 (2) 

Οργάνωση και λειτουργία της επιτροπής βιολογικών προϊό¬ 
ντων φυτικής προέλευσης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Του νόμου 1558/1985 (ΦΕΚ 137/1985 τ. Α ) «Κυβέρ¬ 
νηση και Κυβερνητικό Όργανα». 

2. Τον Καν. 2092(91) της 24ης Ιουνίου για το βιολογικό 
τρόπο παραγωγής των γεωργικών προϊόντων και των σχετι¬ 
κών ενδείξεων στα γεωργικά προϊόντα και στα είδη διατρο¬ 
φής και ειδικώτερα την υποχρέωση στα πλαίσια του κανονι¬ 
σμού αυτού για εγκαθίδρυση Συστήματος Πιστοποίησης βιο¬ 
λογικών προϊόντων. 

3. Την υπ’ αριθμ. 350.570/15.11.91 (ΦΕΚ Β' 980) από¬ 
φαση του Υφυπουργού Γεωργίας, με την οποία συστήθηκε 
στη Δ/νση Μεταποίησης, Τυποποίησης και Ποιοτικού Ελέγ¬ 
χου Γεωργικών Προϊόντων Φυτικής Παραγωγής το Γραφείο 
Βιολογικών Προϊόντων Φυτ. Προέλευσης. 

4. Την υπ’ αριθμ. 390.748/26.10.92 (ΦΕΚ Β’ 636) κοινή 
απόφαση των Υπουργών Εθνικής Οικονομίας και Γ εωργίας 
για τη Σύσταση Επιτροπής Βιολογικών Προϊόντων στο Υπουρ¬ 
γείο Γεωργίας. 

5. Την υπ’ αριθμό πρωτ. Υ 1950 από 10.12.92 απόφαση 
του Πρωθυπουργού και Υπουργού Γ εωργίας με την οποία πα- 
ραχωρούνται αρμοδιότητες στον Υφυπουργό Γεωργίας Αν- 
δρέα Καραγκούνη (ΦΕΚ 728 τ. Β' 11.12.92). 

6. Τις σχετικές προτάσεις των οικείων Υπηρεσιών και φο¬ 
ρέων με τις οποίες προτείνονται οι εκπρόσωποί τους. 

Συγκροτούμε την Επιτροπή Βιολογικών Προϊόντων Φυτικής 
Προέλευσης από τους: 

1. Γεώργιο Κούτρο, Δ/ντή της Δ/νσης Μεταποίησης Τυπο- 
ποίησης και Ποιοτικού Ελέγχου Γεωργικών Προϊόντων Φυτι¬ 
κής Παραγωγής ως Πρόεδρο, με αναπληρωτή τον Παντελή 
Διονυσόπουλο της ιδίας Δ/νσης. 

2. Χρυσούλα Πασχαλίδου, γεωπόνο της Δ/νσης Χωροτα¬ 
ξίας και Προστασίας Περιβάλλοντος του Υπουργείου Γεωρ- 
γίας, ως τακτικό μέλος, με αναπληρωτή τον Φαίδωνα Πανέ- 
τσο, γεωπόνο της ιδίας Δ/νσης. 

3. Γεράσιμο Αποστολάτο, γεωπόνο της Δ/νσης Εισροών 
Φυτικής Παραγωγής του Υπουργείου Γ εωργίας, ως τακτικό 
μέλος, με αναπληρωτή τον Ευστράτιο Φώσκολο, γεωπόνο της 
ίδιας Δ/νσης. 

4. Παναγιώτη Κατσόγιαννο, γεωπόνο της Δ/νσης Προστα¬ 
σίας Φυτικής Παραγωγής του Υπουργείου Γ εωργίας, ως τα¬ 
κτικό μέλος, με αναπληρωτή το Βλάσιο Τσιρογιάννη, γεωπόνο 
της ίδιας Δ/νσης. 

5. Λοίζο Χριστοφή, γεωπόνο της Δ/νσης Γεωργικών Εφαρ¬ 
μογών του Υπουργείου Γεωργίας, ως τακτικό μέλος με ανα¬ 
πληρωτή το Νικόλαο Στεφανίδη, γεωπόνο της ίδιας Δ/νσης. 

6. Ξανθό Καραγιάννη, γεωπόνο της Δ/νσης ΠΑΠ - Δενδρο- 
κηπευτικής του Υπουργείου Γεωργίας, ως τακτικό μέλος με 
αναπληρωτή το Χαράλαμπο Παπαδάκη, γεωπόνο της ίδιας Δ/ 
νσης. 

7. Χρήστο Κοτσιώνη, Ειδικό Συνεργάτη της Δ/νσης Νομο¬ 
παρασκευαστικού Έργου και Νομικών Υποθέσεων του 
Υπουργείου Γ εωργίας, ως τακτικό μέλος με αναπληρώτρια τη 
θεοδώρα Σταυράκου, υπάλληλο της Ιδιας Δ/νσης. 

8. Χάϊδω Λέντζα-Ρίζου, γεωπόνο, υπάλληλο του Εργαστη¬ 

ρίου Υπολειμμάτων Γεωργικών Φαρμάκων του Μπενόκειου 
Φυτοπαθολογικού Ινστιτούτου του Υπουργείου Γ εωργίας, ως 
τακτικό μέλος, με αναπληρώτρια την Πιπίνα Απλαδά-Σαρλή, 
γεωπόνο της ίδιας υπηρεσίας. I 

9. Γ εώργιο Διονυσόπουλο, Χημικό της Δ/νσης Περιβάλλο¬ 
ντος της Κεντρικής Υπηρεσίας του Γ ενικού Χημείου του Κρό¬ 
τους του Υπουργείου Οικονομικών, ως τακτικό μέλος, με 
αναπληρωτή τον Παναγιώτη Μαυρίκιο Χημικό της Β' Χημικής 
Υπηρεσίας Αθηνών. 

10. Γεώργιο Γαδ, υπάλληλο της Γενικής Δ/νσης Εσωτερι¬ 


κού Εμπορίου του Υπουργείου Εμπορίου, ως τακτικό μέλος, 
με αναπληρώτρια την Αικατερίνη Τσώνη, υπάλληλο της ίδιας 
Γ ενικής Δ/νσης του Υπουργείου Εμπορίου. 

11. Πιέρρο Κόγκα, εκπρόσωπο του Συλλόγου Οικολογικής 
Γ εωργίας Ελλάδας, ως τακτικό μέλος, με αναπληρωτή το Μι- 
χάλη Κουλουρούδη, εκπρόσωπο του ίδιου Συλλόγου. 

12. Ιωάννη Γκλαβάκη, εκπρόσωπο της Πανελλήνιας Συνο¬ 
μοσπονδίας Ενώσεων Γεωργικών Συνεταιρισμών ΠΑΣΕΓΕΣ, 
ως τακτικό μέλος, με αναπληρώτρια τη Μαρία Μπίστη, γεω¬ 
πόνο, εκπρόσωπο της ίδιας Συνομοσπονδίας. 

13. Αντώνιο Δούδαλη, γεωπόνο της Δ/νσης Φυτικής Παρα¬ 
γωγής Αγροτικής Τράπεζας, ως τακτικό μέλος, με αναπλη¬ 
ρωτή και τον Κων/νο Μεθενίτη, γεωπόνο της ίδιας Δ/νσης 
της Αγροτικής Τράπεζας. 

14. Βασίλη Ζιώγα, εκπρόσωπο της Φυτοπαθολογικής Εται¬ 
ρείας Ελλάδος, ως τακτικό μέλος, με αναπληρωτή, τον Πέτρο 
Ψαλλίδα της ίδιας Εταιρείας. 

15. Χρήστο Γιαμβριά, εκπρόσωπο της Εντομολογικής Εται¬ 
ρείας Ελλάδας, ως τακτικό μέλος, με αναπληρωτή το Θεό¬ 
δωρο Μπρούμα της ίδιας Εταιρείας. 

16. Δανάη Δελή, γεωπόνο, υπάλληλο της Δ/νσης Μεταποί¬ 
ησης - Τυποποίησης και Ποιοτικού Ελέγχου προϊόντων Φυτ. 
Παραγωγής - Γ ραφείο Βιολογικών Προϊόντων - ως γραμμα¬ 
τέα, με αναπληρωτή το Φίλιππο Σέκκα, γεωπόνο, υπάλληλο 
της ίδιας Δ/νσης. 

Η Επιτροπή συνέρχεται μετά από πρόσκληση του Προέ¬ 
δρου της αρμόδιας Δ/νσης Μετ/σης - Τυπ/σης και Ποιοτ. 
Ελέγχου στο Υπουργείο Γεωργίας. Εισηγητές των θεμάτων 
είναι, κατά περίπτωση, εκπρόσωποι των Υπηρεσιών του 
Υπουργείιου Γ εωργίας. 

Οι γνωμοδοτήσεις της Επιτροπής διαβιβάζονται στην αρμό¬ 
δια αρχή του Υπουργείου Γεωργίας. 

Οι γνωμοδοτήσεις λαμβάνονταιι με το σύστημα της απλής 
πλειοψηφίας των παρόντων μελών εφόσον τα μέλη αυτά σχη¬ 
ματίζουν απαρτία. 

Απαρτία επιτυγχάνεται όταν παρευρίσκονται τα 3/5 των 
οριζομένων μελών της Επιτροπής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 26 Ιανουάριου 1993 

Ο ΥΦΥΠΟΥΡΓΟΣ 

Α. ΚΑΡΑΓΚΟΥΝΗΣ 

-φ--- 

Αριθ. 4204 (3) 

Σύσταση μόνιμης Νομοπαρασκευαστικής Επιτροπής στο 
Υπουργείο Δικαιοσύνης. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις του Ν.Δ. 908/1971 «περί μονίμου Νο¬ 
μοπαρασκευαστικής Επιτροπής παρά τω Υπουργείω Δι¬ 
καιοσύνης», 

β) την ανάγκη σύνταξης ή επεξεργασίας σχεδίων νόμων, 
κωδίκων και διεθνών συμβάσεων που ανάγονται στην αρ¬ 
μοδιότητα του Υπουργείου Δικαιοσύνης, αποφασίζουμε: 

Συνιστούμε μόνιμη Νομοπαρασκευαστική Επιτροπή για 
την κατάρτιση ή επεξεργασία σχεδίων νόμων, κωδίκων, 
διεθνών συμβάσεων και των σχετικών εισηγητικών εκθέ¬ 
σεων που ανάγονται στην αρμοδιότητα του Υπουργείου 
Δικαιοσύνης. Η εν λόγω Επιτροπή αποτελείται από τους: 

1. Αργύριο Καρρά, Γ ενικό Γ ραμματέα Υπουργείου Δι¬ 
καιοσύνης, ως Πρόεδρο. 

2. Γεώργιο Παναγιωτόπουλο, Σύμβουλο Επικράτειας. 

3. Αγησίλαο Μπακόπουλο, Αρεοπαγίτη. 

4. Διονύσιο Κονδύλη, Αρεοπαγίτη. 

5. Αθανάσιο Κρητικό, Εφέτη. 

6. Γεώργιο Ζορμπά, Εισαγγελέα Εφετών. 

7. Νεκτάριο ΒαζαΙο, Πρωτόδικη. 

8. Ιωάννη ΓιαννΙδη, Επίκουρο Καθηγητή· Τομέα Ποιν. 
Επιστημών. 

9. Αριστείδη Χιωτέλλη, Λέκτορα Τομέα Α’ Ιδιωτικού Δι¬ 
καίου. 

10. θεοδώρα Αντωνίιου, Λέκτορα Παν/μίου. 

11. Αντώνιο Αργυρό, Δικηγόρο. 

12. Παναγιώτη Βασιλακόπουλο, Δικηγόρο, επιστημο¬ 
νικό συνεργάτη. 

13. Χρήστο Πολίτη, Δικηγόρο. 

Επίσης, στην ανωτέρω επιτροπή μετέχει ο Πέτρος Πα- 
ραράς, Σύμβουλος του Σ.τ.Ε. καθώς και οι Νέστωρας Κου- 
ράκης και 'Ελενα Φουγιαξή, ειδικοί συνεργάτες της 
Υπουργού Δικαιοσύνης και ως υπηρεσιακοί παράγοντες η 
Μαρία Μητσοπούλου, Γενική Δ/ντρια Υπουργείου Δικαιο¬ 
σύνης και η Ασπασία Καφίρη, Διευθύντρια Νομ/κής Εργα¬ 
σίας του Υπουργείου Δικαιοσύνης. 

Χρέη γραμματέως της επιτροπής θα εκτελούν η Μα- 
ριάννα Πατέλη, Προϊσταμένη Τμήματος Νομοπ/κής Εργα¬ 
σίας Δημοσίου Δικαίου με αναπληρώτριες την Αργυρώ 
Ελευθεριάδου και τη Μαίρη Αρβανίτη, υπάλληλοι του Υπ. 
Δικαιοσύνης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Φεβρουαρίου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

Αριθ. 13536 (4) 

Κύρωση Κανονισμού Εσωτερικής Υπηρεσίας του Διοικητι¬ 
κού Πρωτοδικείου Αλεξανδρουπόλεως. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα οργανισμού 
δικαστηρίων και κατάστασης δικαστικών λειτουργών (Κυρ. 
Ν. 1756/1988) (ΦΕΚ35/Α726.2.88), όπως αντικαταστά- 
θηκε από το άρθρο 5 του Ν. 1868/1988 (ΦΕΚ 230/Α/ 
10.10.89). 

2. Το άρθρο 29Α του Ν. 1558/1985 όπως προσετέθη 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτές της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Το έγγραφο του Διοικητικού Πρωτοδικείου Αλεξαν¬ 
δρουπόλεως με τον αριθμό 81/28.1.1993, αποφασί¬ 
ζουμε: 

Κυρώνουμε τον Κανονισμό της Εσωτερικής Υπηρεσίας 
του Διοικητικού Πρωτοδικείου Αλεξανδρουπόλεως όπως 
καταρτίστηκε με την απόφαση της Ολομέλειας του δικα¬ 
στηρίου αυτού με τον αριθμό 4/1992 η οποία έχει ως 
εξής: 

Αρθρο I 

Συγκρότηση Υπηρεσιών 

1. Το Διοικητικό Πρωτοδικείο Αλεξανδρούπολης, με 
κριτήριο τις προβλεπόμενες οργανικές θέσεις δικαστικών 
λειτουργών, έχει μόνο ένα σχηματισμό για όλες τις αρμο- 
διότητές του. Πάντως οι υποθέσεις παρακολουθούνται σε 
ιδιαίτερα βιβλία κατά κατηγορίες, όπου διακρίνονται κατά 
αρμοδιότητα και τηρούνται ειδικά βιβλία για την παρακο¬ 
λούθηση της γενικής λειτουργίας του Δικαστηρίου. 

2. Το Διοικητικό Πρωτοδικείο Αλεξανδρούπολης στεγά¬ 
ζεται στον πρώτο όροφο του κτιρίου που βρίσκεται στην 
οδό Τζαβέλλα αριθμός 5 και ανήκει στους Αναστασία Παυ- 
λίδου και Δημήτριο Γιώτα. Στους χώρους του ορόφου αυ¬ 


τού, που είναι μισθωμένος για το Διοικητικό Πρωτοδικείο 
Αλεξανδρούπολης, στεγάζονται όλες οι υπηρεσίες του Δι¬ 
καστηρίου, με εξαίρεση την αίθουσα συνεδριάσεων, που 
λαμβάνουν χώρα, ελλείψει καταλλήλου χώρου, στην αί¬ 
θουσα συνεδριάσεων του Πολιτικού Πρωτοδικείου Αλε¬ 
ξανδρούπολης, δυνάμει της με αριθμ. πρωτ. Α.30702/ 
2477/12.12.1964, κοινής υπουργικής αποφάσεως των 
Υπουργών Δικαιοσύνης και Οικονομικών. 

3. Ενόψει του αριθμού των προβλεπομένων οργανικών 
θέσεων δικαστικών λειτουργών (ένας Πρόεδρος και τρεις 
Πρωτόδικες ή Πάρεδροι) δεν υπάρχει δυνατότητα διαίρε¬ 
σης του Δικαστηρίου σε τμήματα. Όταν το δικαστήριο συ¬ 
νεδριάζει με Τριμελή σύνθεση, αυτό αποτελείται από τον 
Πρόεδρο και τους δύο εκ των τριών δικαστών που εναλ¬ 
λάσσονται κατ’ επιλογή του Προέδρου, ενώ στη συνε¬ 
δρίαση τού Μονομελούς μετέχουν όλοι οι υπηρετούντες 
Πρωτόδικες, οι οποίοι μοιράζονται τις υποθέσεις. 

4. Ενόψει του αριθμού των προβλεπομένων οργανικών 
θέσεων δικαστικών υπαλλήλων (τέσσερις γραμματείς, μια 
δακτυλογράφος και τέσσερις δικαστικοί επιμελητές), η 
Γραμματεία του Δικαστηρίου συγκροτείται σ’ ένα τμήμα, 
στο οποίο υπηρετούν τρεις υπάλληλοι (δύο γραμματείς, 
μια δακτυλογράφος). 

Της Γραμματείας προΐσταται ο Πρόεδρος του Δικαστη¬ 
ρίου και, γενικώς, ο δικαστής που διευθύνει αυτό ενώ τις 
υπηρεσίες της Γραμματείας του Δικαστηρίου διευθύνει ο 
γραμματέας του Δικαστηρίου, ο οποίος δίνει τις απαραίτη¬ 
τες οδηγίες στο προσωπικό και ασκεί όλα τα καθήκοντα 
που ορίζονται στο άρθρο 10 του Ν. 1756/1988, όπως 
αυτό αντικαταστάθηκε από το άρθρο 2 του Ν. 1868/1989. 
Αν δεν υπάρχει Προϊστάμενος Γ ραμματείας, ή για οποιον- 
δήποτε λόγο απουσιάζει ή κωλύεται, τον αναπληρώνει στη 
διεύθυνση της Γ ραμματείας ο επόμενός του ιεραρχικά, 
που ορίζεται από τον Πρόεδρο του Δικαστηρίου. Του τμή¬ 
ματος προΐσταται ο Προϊστάμενος τμήματος, ο οποίος 
ορίζεται από το υπηρεσιακό συμβούλιο. 

Αρθρο II 

Δικάσιμοι - Αριθμός δικασίμων και υποθέσεων κατά 
δικάσιμο και κατά δικαστή 

1. Το Δικαστήριο συνεδριάζει μια φορά το μήνα. Ανά¬ 
λογα με τον αριθμό των απροσδιορίστων υποθέσεων η 
κατά μήνα συνεδρίαση γίνεται, σε ημερομηνία οριζόμενη 
από τον Πρόεδρο, είτε στην κύρια έδρα του (Αλεξανδρού¬ 
πολη), ημέρα Δευτέρα και ώρα 10.00 π.μ. με τριμελή σύν¬ 
θεση και 11η π.μ. με μονομελή σύνθεση, είτε στη μεταβα¬ 
τική του έδρα (Ορεστιάδα), ημέρα Παρασκευή και ώρα 11 
π.μ. στην αίθουσα του Ειρηνοδικείου Ορεστιάδας· κατά 
την τελευταία αυτή συνεδρίαση προηγείται η εκδίκαση 
των υποθέσεων του Τριμελούς και ακολουθεί η εκδίκαση 
των υποθέσεων του Μονομελούς. 

2. Ο αριθμός των υποθέσεων αρμοδιότητας μονομε¬ 
λούς και τριμελούς συνθέσεως καθεμίας δικασίμου, εκτός 
από αυτής των θερινών διακοπών, όσον αφορά τους πρω¬ 
τόδικες, δεν θα υπερβαίνει τις είκοσι δύο (22) κατά δικα¬ 
στή. Έτσι, εν πάση περιπτώσει, οι υποθέσεις που θα ανα¬ 
τίθενται συνολικά σε καθένα από τους δικαστές κατά τη 
διάρκεια του δικαστικού έτους, μαζί με εκείνες της δικασί¬ 
μου των δικαστικών διακοπών και εκείνες που εισάγονται 
μετά την έκδοση προδικαστικών αποφάσεων, εκτός δε 
από τις επείγουσες (άρθρο 15 παρ. 5 περ. α5 του Ν. 
1756/1988, όπως αντικαταστάθηκε από το άρθρο 4 του 
Ν. 1868/1989), που προσδιορίζονται καθ’ υπέρβαση (και 
είναι δυνατό να ανέρχονται σε ποσοστό 10% του πιο πάνω 
αριθμού), δεν θα είναι περισσότερες από διακόσιες είκοσι 
(220). Αν πρόκειται για παρέδρους οι αριθμοί των υποθέ¬ 
σεων που προαναφέρθηκαν ορίζονται στο ήμισυ για το 
πρώτο έτος της υπηρεσίας τους. 

Άρθρο III 

Προσδιορισμός υποθέσεων - Κατά προτίμηση υποθέ¬ 
σεων 

1.0 προσδιορισμός των συζητουμένων σε κάθε μία δι¬ 
κάσιμο υποθέσεων γίνεται από τον Προϊστάμενο του Δικα¬ 
στηρίου, που είναι ο Πρόεδρος αυτού. 

2. Οι υποθέσεις που προσδιορίζονται κατά προτίμηση, 
σύμφωνα με το άρθρο 15 (παρ. 5 περ. α 12) του Ν'. 1756/ 
1988, όπως αυτό ισχύει μετά την αντικατάστασή του από 
το άρθρο 4 του Ν. 1868/1989, ορίζονται, κατ' ανώτατο 
όριο, σε μια (1) κατά δικαστή, κατά μήνα. 

3. Ο προσδιορισμός των τρεχουσών υποθέσεων του Δι¬ 
καστηρίου θα γίνεται μέχρι και την 25ην Ιουνίου κάθε δι¬ 
καστικού έτους. 

4. Δεν προσδιορίζονται υποθέσεις για εκδίκαση κατά το 
χρονικό διάστημα από την 20η Δεκεμβρίου κάθε έτους 
έως και την 6η Ιανουάριου του επομένου έτους, καθώς και 
τη Μεγάλη Εβδομάδα και την εβδομάδα της Διακαινισί- 
μου. Κατά τα χρονικά αυτά διαστήματα είναι δυνατόν να 
προσδιορίζονται μόνο κατεπείγουσες υποθέσεις όπως, 
για παράδειγμα, αιτήσεις αναστολής πράξεων διοικητικής 
εκτελέσεως (ΚΕΔΕ) ή όμοιες του άρθρου 51 του Π.Δ. 
341/1978 κ.λπ. 

Άρθρο IV 

Σφραγίδα του Δικαστηρίου 

1. Η σφραγίδα του Δικαστηρίου, όπως προβλέπεται από 
το άρθρο 21 του Ν. 1756/1988, χρησιμοποιείται από τον 
Πρόεδρο ή το Γραμματέα του Δικαστηρίου, ή τους νόμι¬ 
μους αναπληρωτές τους. 

Άρθρο V 

Ολομέλεια Δικαστηρίου - Τμήματα Διακοπών 

1. Η Ολομέλεια του Δικαστηρίου συγκαλείται με πράξη 
του Προέδρου αυτού. Στην πράξη αυτή ορίζεται ο τόπος 
και ο χρόνος της συνεδριάσεως και τα θέματα με τα οποία 
θα ασχοληθεί η Ολομέλεια, καθώς και ο δικαστής που θα 
εισηγηθεί, σχετικά με τα θέματα αυτά. 

2. Εάν η Ολομέλεια συγκαλείται κατ’ εφαρμογή των δια¬ 
τάξεων του άρθρου 14 παρ. 2 (περιπτώσεις α', β’, γ' και τε¬ 
λευταίο εδάφιο) του Ν. 1756/1988, όπως αντικαταστάθη- 
καν με την παράγραφο 1 του άρθρου 3 του Ν. 1868/1989, 
η ημέρα συνεδρίασης της Ολομέλειας πρέπει να καθορί¬ 
ζεται μέσα στο πενθήμερο που ακολουθεί την παρέλευση 
των δέκα πλήρων ημερών από την έκδοση της πράξης του 
Προέδρου για τη σύγκλησή της, όπου υποχρεωτικά ορίζε¬ 
ται και ο εισηγητής των θεμάτων. 

3. Η πράξη του Προέδρου γνωστοποιείται, σε όποιον εί¬ 
ναι αναγκαίο να λάβει γνώση αυτής, τουλάχιστον οκτώ 
πλήρεις ημέρες πριν από την ημέρα συνεδρίασης της 
Ολομέλειας κατά οποιοδήποτε πρόσφορο τρόπο. Πάντως 
η πράξη αναρτάται· στην αίθουσα των δικαστών από το 
Γ ραμματέα του Δικαστηρίου, ο οποίος και συντάσσει σχε¬ 
τική πράξη, δημιουργώντας έτσι τεκμήριο γνώσης της σύ¬ 


γκλησης της Ολομέλειας για τα μέλη του Δικαστηρίου. 

4. Εάν η Ολομέλεια συγκαλείται, ύστερα από σχετική αί¬ 
τηση των μελών της, τότε η αίτηση αυτή, για να έχει νόμιμα 
αποτελέσματα, πρέπει να περιέχει εκτός από τα ονοματε¬ 
πώνυμα και τις υπογραφές των αιτούντων και σαφώς τα 
προς εξέταση θέματα. 

5. Οι πιο πάνω ημερομηνίες και γενικώς η διαδικασία 
πρέπει να τηρούνται και όταν η σύγκληση της Ολομέλειας 
γίνεται με πρωτοβουλία των δικαστών που ζήτησαν τη σύ¬ 
γκληση αυτής, σύμφωνα με την παραπάνω παράγραφο 2 
του άρθρου 14 του Ν. 1756/1988. 

6. Κατά το μήνα Απρίλιο κάθε έτους η Ολομέλεια γνω· 
μοδοτεί: α) για τα τμήματα δικαστών του Δικαστηρίου, κα¬ 
θώς και για τις ημέρες και ώρες συνεδριάσεων των τμημά¬ 
των αυτών, β) για τους δικαστές που θα υπηρετήσουν στα 
τμήματα αυτά και γ) για το είδος και τον αριθμό των υποθέ¬ 
σεων που θα εκδικάζονται κατά το χρονικό διάστημα αυτό 
με βάση όσα ορίζονται ειδικότερα στα άρθρα 11 και 32 του 
Ν. 1756/1988. 

7. Η γνωμοδότηση αυτή υποβάλλεται στον Υπουργό Δι¬ 
καιοσύνης το αργότερο μέσα στο δεύτερο δεκαήμερο του 
μηνός Μαϊου. 

8. Στις συνεδριάσεις της Ολομέλειας παρίσταται και ο 
γραμματέας του Δικαστηρίου (ή ο αναπληρωτής του), ο 
οποίος τηρεί τα πρακτικά με δική του ευθύνη και ευθύνη 
του Προέδρου του Δικαστηρίου ή του αναπληρωτή που 
διευθύνει τις εργασίες της Ολομέλειας. 

9. Οι αποφάσεις της Ολομέλειας και τα πρακτικά αυτής 
υπογράφονται από όλους τους δικαστές που συμμετέχουν 
σ’ αυτήν και από το Γ ραμματέα. 

Άρθρο VI 

Τελικές διατάξεις - Έναρξη ισχύος 

1. Ο παρών κανονισμός θα υποβληθεί στην Υπουργό 
της Δικαιοσύνης για τη δημοσίευσή του στην Εφημερίδα 
της Κυβερνήσεως κατά τα οριζόμενα στην παράγραφο 7 
του κεφαλαίου Α' του άρθρου 17 του Ν. 1756/1988, όπως 
αντικαταστάθηκε με το άρθρο 5 του Ν. 1868/1989. 

2. Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Αποφασίσθηκε στην Αλεξανδρούπολη την 9η Νοεμ¬ 
βρίου 1992 και εκδόθηκε την ίδια ημέρα. 

Η Πρόεδρος 
ΑΝΔΡΙΑΝΗ ΠΑΣΣΑ 
Οι Δικαστές 

ΙΩΑΝΝΗΣ ΘΕΜΕΛΗΣ, ΒΛΑΔΙΜΗΡΟΣ ΜΩΫΣΙΔΗΣ, 

ΙΛΙΑ ΦΩΤΙΑΔΟΥ 
Η Γραμματέας 
ΑΡΣΙΝΟΗ ΒΟΪΚΟΓΛΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



